તો બીજી તરફ જે.જી. કોલેજના પ્રિન્સિપાલ સૌરભ ચોક્સીએ કહ્યું હતું કે વિદ્યાર્થીઓની દરેક માંગ ગેરવ્યાજબી છે. અમને ગુજરાત યુનીવર્સીટી તરફથી ફી વધારા અંગે પરિપત્ર મળ્યો હોવાનું પ્રિન્સિપાલે જણાવ્યું હતું. અમે આજે ફી વધારો લીધો છે તે યુનિવર્સીટીની મંજુરી મુજબ જ લીધો છે. તેમને કહ્યું હતું કે અમે બીકોમમાં ૨,૦૦૦ નો ફી વધારો કર્યો છે. જે સામાન્ય ફી વધારો છે. કારણકે ગવર્નમેન્ટ કોલેજોમાં પ્રોફેસરોના પગાર સરકાર આપતી હોય છે. પરંતુ સેલ્ફ ફાઈનાન્સ કોલેજોમાં પ્રોફેસરોના પગાર કોલેજે આપવાનો હોય છે. તેથી અમે ફી વધારો કર્યો છે.